मौसम बिज्ञान में बदरी के नाप (मीजरमेंट) के इकाई ओक्टा (okta) होला। ओक्टा के शाब्दिक अरथ होला आठवाँ हिस्सा। ई हर आठवाँ हिस्सा के साथ होखे वाला बदलाव खातिर एगो नंबर देला। एह तरीका से एकर पैमाना 0 से 8 तक ले होखे ला। एह पैमाना अनुसार 0 के मतलब होला एकदम साफ आसमान, जेह में कौनों बदरी न होखे; 1 ओक्टा के मतलब होला आसमान के आठवाँ हिस्सा बादर से छेकाइल बा; एही तरीका से 8 ओक्टा के मतलब होला कि पूरा आसमान पर बदरी लागल बा। कुछ बिसेस दसा में बहुत घन कोहरा चाहे भारी बरफबारी इत्यादि होखले के 9 ओक्टा के चीन्हा दिहल जाला जेकर मतलब होला आसमान लउकते नइखे कि बादर के पता चले)।